|  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 15.06.2018.

|  |
| --- |
| **Приходи у новцу и у натури и лична потрошња домаћинстава, I квартал 2018.** **– претходни резултати –** |

Анкетом о потрошњи домаћинстава прикупљају се подаци о приходима и потрошњи домаћинстава, односно подаци о основним елементима личне потрошње. **Упоредни преглед прихода у новцу и у натури и личне потрошње домаћинстава** РСД

|  |  |  |
| --- | --- | --- |
|  | **2017.** | **2018.** |
| **I** **квартал** | **II****квартал** | **III****квартал** | **IV****квартал** | **I****квартал** |
| Приходи у новцу и у натури – укупно | 60065 | 60195 | 61729 | 63674 | 62492 |
| Лична потрошња – укупно | 61370 | 61477 | 62190 | 64086 | 63620 |

У првом кварталу 2018. године, просечни месечни приходи у новцу и у натури по домаћинству износили су 62492динара и виши су за 4,0% у односу на исти квартал претходне године, док су у односу на четврти квартал 2017. нижи за 1,9%, номинално.  Највећи удео у приходима у новцу и у натури имају приходи из редовног радног односа – 48,7%, пензије – 32,3%, приходи од пољопривреде, лова и риболова – 4,9%, натурална потрошња – 3,2%, oстала примања – 3,0%, приходи ван редовног радног односа – 2,6%, примања од социјалног осигурања – 2,6% и 2,7% чине приходи из осталих извора.Издаци за личну потрошњу домаћинстава, у првом кварталу 2018. године, износили су 63620 динара и виши су за 3,7% у односу на исти квартал претходне године, док су у односу на четврти квартал 2017. нижи за 0,7%, номинално. Највећи удео у личној потрошњи домаћинстава чине издаци за храну и безалкохолна пића – 34,0% и за становање, воду, ел. енергију, гас и остала горива – 17,4%. Следе издаци за транспорт – 9,3%, за остале личне предмете и остале услуге – 6,0%, за комуникације – 5,4%, за одећу и обућу – 5,3%, за алкохолна пића и дуван – 4,5%, за рекреацију и културу – 4,5%, за здравље – 4,4%, за опрему за стан и текуће одржавање – 4,3% и 4,9% чине издаци за остале групе личне потрошње. Од укупног броја домаћинстава предвиђених за анкетирање у првом кварталу 2018. (2214 за Републику Србију), анкетирано је 1585 домаћинстaвa (72%).Републички завод за статистику од 1999. године не располаже подацима за АП Косово и Метохија, тако да они нису садржани у обухвату података за Републику Србију (укупно).Детаљније податке можете наћи у нашем Саопштењу ЛП12 (број 164, од 15.06.2018.) „Приходи у новцу и у натури и лична потрошња домаћинстава, I квартал 2018. - претходни резултати“ на адреси: <http://www.stat.gov.rs/sr-cyrl/oblasti/potrosnja-prihodi-i-uslovi-zivota/potrosnja-domacinstva/> |